pythainlp/thai-wiki-dataset-v3 huggingface dataset:
29 มีนาคม

วันที่ 29 มีนาคม เป็นวันที่ 88 ของปี (วันที่ 89 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 277 วันในปีนั้น
== เหตุการณ์ ==
พ.ศ. 2180 (ค.ศ. 1638) - ชาวสวีเดนตั้งถิ่นฐานโดยใช้ชื่อว่า "นิวสวีเดน" ใกล้กับอ่าวเดลาแวร์ นับเป็นอาณานิคมแห่งแรกของสวีเดนในอเมริกา
พ.ศ. 2391 (ค.ศ. 1849) - สหราชอาณาจักรผนวกรัฐปัญจาบที่อยู่ระหว่างอินเดียกับปากีสถาน เข้าเป็นส่วนหนึ่งของอาณานิคม
พ.ศ. 2516 (ค.ศ. 1973) - สงครามเวียดนาม : พลรบหน่วยสุดท้ายของสหรัฐอเมริกา เดินทางออกจากประเทศเวียดนามใต้
พ.ศ. 2517 (ค.ศ. 1974) - ยานมาริเนอร์ 10 ขององค์การนาซา เป็นยานอวกาศลำแรกที่โคจรเข้าใกล้ดาวพุธ
== วันเกิด ==
พ.ศ. 2315 (ค.ศ. 1772) - สมเด็จพระบวรราชเจ้ามหาเสนานุรักษ์ (สวรรคต 16 กรกฎาคม พ.ศ. 2360)
พ.ศ. 2332 (ค.ศ. 1790) - จอห์น ไทเลอร์ ประธานาธิบดีคนที่ 10 ของสหรัฐอเมริกา (ถึงแก่กรรม 18 มกราคม พ.ศ. 2404)
พ.ศ. 2430 (ค.ศ. 1887) - พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของไทย (ถึงแก่กรรม 14 กุมภาพันธ์ พ.ศ. 2490)
พ.ศ. 2432 (ค.ศ. 1889) - วอร์เนอร์ แบ็กซ์เตอร์ นักแสดงชาวอเมริกัน (ถึงแก่กรรม 7 พฤษภาคม พ.ศ. 2494)
พ.ศ. 2445 (ค.ศ. 1902) - วิลเลียม วอลตัน คีตกวีชาวอังกฤษ (ถึงแก่กรรม 8 มีนาคม พ.ศ. 2526)
พ.ศ. 2461 (ค.ศ. 1918) - แซม วอลตัน นักธุรกิจและผู้ประกอบการชาวอเมริกัน (ถึงแก่กรรม 5 เมษายน พ.ศ. 2535)
พ.ศ. 2486 (ค.ศ. 1943) - จอห์น เมเจอร์ อดีตนายกรัฐมนตรีของสหราชอาณาจักร
พ.ศ. 2503 (ค.ศ. 1960)
* แอนนาเบลลา ไซออร์รา นักแสดงหญิงชาวอเมริกัน
* ฮิโรมิ สึรุ นักพาย์ชาวญี่ปุ่น
พ.ศ. 2507 (ค.ศ. 1964) - ชาติชาย ปุยเปีย จิตรกรชาวไทย
พ.ศ. 2514 (ค.ศ. 1971) - ฮิเดโตชิ นิชิจิมะ นักแสดงชายชาวญี่ปุ่น
พ.ศ. 2515 (ค.ศ. 1972) - รุย กอชตา นักฟุตบอลชาวโปรตุเกส
พ.ศ. 2516 (ค.ศ. 1973) - มาร์ก โอเฟอร์มาร์ส นักฟุตบอลชาวดัตช์
พ.ศ. 2523 (ค.ศ. 1980) - คิม แท-ฮี นักแสดงหญิงชาวเกาหลีใต้
พ.ศ. 2525 (ค.ศ. 1982)
* เจย์ อาลี นักแสดงชาวอังกฤษ
* ทาคิซาว่า ฮิเดอากิ นักร้อง นักแสดง ชาวญี่ปุ่น
พ.ศ. 2526 (ค.ศ. 1983) - ดอนัลด์ เซอโรนี นักศิลปะการต่อสู้แบบผสมชาวอเมริกัน
พ.ศ. 2530 (ค.ศ. 1987) - ดีมีทรี ปาแย็ต นักฟุตบอลอาชีพชาวฝรั่งเศส
พ.ศ. 2533 (ค.ศ. 1990) - ตีมู ปุกกี นักฟุตบอลชาวฟินแลนด์
พ.ศ. 2534 (ค.ศ. 1991)
* มาร์เติน เดอ โรน นักฟุตบอลชาวดัตช์
* อึงโกโล ก็องเต นักฟุตบอลชาวฝรั่งเศส
* ไอรีน นักร้องชาวเกาหลีใต้
พ.ศ. 2540 (ค.ศ. 1997) - เวลสัน ซิม นักว่ายน้ำอาชีพชาวมาเลเซีย
== วันถึงแก่กรรม ==
พ.ศ. 1601 (ค.ศ. 1058) - สมเด็จพระสันตะปาปาสตีเฟนที่ 9
พ.ศ. 1911 (ค.ศ. 1368) - จักรพรรดิโกะ-มุระกะมิ
พ.ศ. 2335 (ค.ศ. 1792) - พระเจ้ากุสตาฟที่ 3 แห่งสวีเดน
พ.ศ. 2416 (ค.ศ. 1873) - พระองค์เจ้าอุณากรรณอนันตนรไชย (ประสูติ 22 กุมภาพันธ์ พ.ศ. 2400)
พ.ศ. 2454 (ค.ศ. 1911) - โรเบิร์ต ฟัลคอน สกอตต์ นักสำรวจชาวอังกฤษ (เกิด 6 มิถุนายน พ.ศ. 2411)
พ.ศ. 2515 (ค.ศ. 1972) - พระยากัลยาณไมตรี (ฟรานซิส บี. แซร์) (เกิด 30 เมษายน พ.ศ. 2428)
พ.ศ. 2525 (ค.ศ. 1982) - คาร์ล ออร์ฟ คีตกวีชาวเยอรมัน (เกิด 10 กรกฎาคม พ.ศ. 2438)
พ.ศ. 2566 (ค.ศ. 2023) - วิทยา เจตะภัย (ถนอม สามโทน)
== แหล่งข้อมูลอื่น ==
BBC: On This Day
NY Times: On This Day
Today in History: March 29 
มีนาคม 29
มีนาคม
ข้อความคาดการณ์จำนวนเฉพาะคู่แฝด

ข้อความคาดการณ์จำนวนเฉพาะคู่ (Twin Prime Conjecture) เป็นปัญหาที่โด่งดังในทฤษฎีจำนวนในเรื่องจำนวนเฉพาะ ซึ่งกล่าวว่า "มีจำนวนเฉพาะ p ซึ่ง p+2 เป็นจำนวนเฉพาะด้วย อยู่ไม่จำกัด"
เรียกจำนวนเฉพาะสองตัวดังกล่าวว่า จำนวนเฉพาะคู่แฝด มีการวิจัยข้อความคาดการณ์นี้โดยนักทฤษฎีจำนวน และนักคณิตศาสตร์จำนวนมากก็คิดว่าข้อความคาดการณ์นี้เป็นจริง อาศัยจากหลักฐานทางจำนวนและความน่าจะเป็นการกระจายตัวของจำนวนเฉพาะ
จริงเมื่อpเป็นจำนวนเฉพาะ และ เนื่องจากจำนวนเฉพาะมีเป็นอนันต์ ดังนั้น ถูก
ทฤษฎีจำนวน
ข้อความคาดการณ์
ข้อความคาดการณ์ของก็อลท์บัค

ในคณิตศาสตร์ ข้อความคาดการณ์ของก็อลท์บัค (Goldbach's conjecture) เป็นหนึ่งในปัญหาที่ยังแก้ไม่ได้ที่เก่าแก่ที่สุดในทฤษฎีจำนวนและในคณิตศาสตร์ ซึ่งกล่าวว่า
ทุกจำนวนคู่ที่มากกว่า 2 สามารถเขียนอยู่ในรูปผลบวกของจำนวนเฉพาะสองจำนวนได้ และจำนวนคี่ที่มากกว่า 7 เขียนในรูปการบวกกันของจำนวนเฉพาะที่เป็นจำนวนคี่สามจำนวนได้
ตัวอย่างเช่น
&nbsp;4=2+2
&nbsp;6=3+3
8=3+5
10=3+7=5+5
12=5+7
14=3+11=7+7
ฯลฯ
== อ้างอิง ==
Kraeft, Uwe (2010), Goldbach's Conjecture and Structures of Primes in Number Theory, Shaker Verlag, Aachen, ISBN 978-3-8322-9166-2
ข้อความคาดการณ์
ทฤษฎีจำนวน
ปัญหาทางคณิตศาสตร์ที่ยังแก้ไม่ได้
วิศวกรรมชีวเวช

วิศวกรรมชีวการแพทย์ หรือ วิศวกรรมชีวเวช (Biomedical Engineering) หรือ วิศวกรรมการแพทย์ (Medical Engineering) เป็นสาขาวิชที่นำเอาความรู้ทางด้าน วิศวกรรมศาสตร์ และวิทยาศาสตร์การแพทย์ มาประยุกต์ใช้ร่วมกัน เพื่อออกแบบ สร้างหรือพัฒนาซอฟต์แวร์ อุปกรณ์ หรือเครื่องมือทางการแพทย์ที่ได้มาตรฐาน สามารถใช้งานได้จริง รวมถึงการศึกษาค้นคว้าเทคโนโลยีใหม่ ๆ ที่มีความซับซ้อน และต้องการขั้นตอนการผลิตที่มีมาตรฐาน และ ประสิทธิภาพสูง
== อ้างอิง ==
วิศวกรรมชีวภาพ
ชีวเวช
วิทยาศาสตร์สุขภาพ
สมชาย นีละไพจิตร

สมชาย นีละไพจิตร (13 พฤษภาคม พ.ศ. 2494 - เห็นครั้งสุดท้ายในวันที่ 12 มีนาคม พ.ศ. 2547) เป็นนักกฎหมายและนักเคลื่อนไหวด้านสิทธิมนุษยชนมุสลิมชาวไทยที่ "หายตัวไป" ในวันที่ 12 มีนาคม พ.ศ. 2547 ในช่วงของรัฐบาล"ทักษิณ ชินวัตร"ในวันนั้น มีพยานเห็นสมชายครั้งสุดท้ายที่รามคำแหงโดยมีชายสี่คนลากเขาเข้าไปในรถ และไม่มีใครเห็นเขาอีกเลย
เจ้าหน้าที่ห้าคนถูกบังคับให้สืบสวนคดีของสมชายและพ้นผิดไปใน พ.ศ. 2558 ปีต่อมาทางดีเอสไอปิดคดีนี้ หลังจากไม่มีผลจากการสืบสวนมา 12 ปี สาเหตุการเสียชีวิต (ที่เป็นไปได้) ของสมชาย นีละไพจิตร ยังไม่ได้รับคำอธิบาย และใน พ.ศ. 2559 ทางกรมสอบสวนคดีพิเศษ (ดีเอสไอ) ประกาศปิดการสืบสวนคดีนี้
==ประวัติ==
เขาเป็นทนายให้ความช่วยเหลือชาวบ้านในพื้นที่ โดยเฉพาะคดีที่ประชาชนถูกกล่าวหาว่าพัวพันกับการก่อการร้ายจนจำเลยพ้นจากข้อหาได้เกือบทุกคดี เช่น คดี โต๊ะกูเฮง หรือ กูมะนาเส กอตอนีลอ จากคดีเผาโรงเรียนเมื่อปี 2537 คดีหมอแว นายแพทย์ แวมาหะดี แวดาโอ๊ะ ซึ่งถูกกล่าวหาว่าพัวพันกับกลุ่มก่อการร้ายเจไอ และยังเข้าไปเป็นทนายให้กับผู้ต้องหาที่ตำรวจจับกุมได้ในภายหลังจากเหตุการณ์ลอบวางระเบิดโรงเรียนเมื่อ 4 มกราคม 2547
เขาสมรสกับ อังคณา นีละไพจิตร มีลูกสาวหนึ่งคนได้แก่ ดร.ประทับจิต นีละไพจิตร เป็นอดีตอาจารย์ สถาบันสิทธิมนุษยชนและสันติศึกษา มหาวิทยาลัยมหิดล
==เบี้องหลัง==
ในช่วงที่เขาหายตัว สมชายส่งตัวแทนผู้ต้องสงสัยมุสลิม 5 คนที่ก่อเหตุในค่ายทหารที่จังหวัดนราธิวาสในเดือนมกราคม พ.ศ. 2547 อุบัติเหตุในวันนั้นส่งผลใหเกิดความไม่สงบในสามจังหวัดชายแดนใต้ สมชายที่ทำงานในด้านวิชาชีพทางกฎหมายเป็นเวลา 30 ปี ได้เรียกร้องให้ทหารยกเลิกกฏอัยการศึกในบริเวณนี้ เมื่อเดือนมกราคม พ.ศ. 2547  กฎอัยการศึกยังคงมีผลในจังหวัดปัตตานี, ยะลา และนราธิวาส
ใน พ.ศ. 2549 ศาลอาญามีคำสั่งให้ พันตำรวจตรี เงิน ทองสุข (Pol.Maj. Ngern Thongsuk) จากกองปราบปรามให้จำคุก 3 ปี เนื่องจากมีส่วนร่วมในการหายตัวของสมชาย ในขณะที่ตำรวจชายทั้งหมดที่ตั้งข้อหาขโมยและใช้กำลังในทางมิชอบได้รับการปล่อยตัว หลังจากนั้น พันตำรวจตรี เงินหายตัวไป ครอบครัวของเขาพิสูจน์ว่าเขาเสียชีวิตในเหตุการณ์ดินถล่ม ทางศาลประกาศให้เขาเป็นบุคคลสูญหาย
==สถานะคดี==
การสืบสวนเกี่ยวกับชะตาของสมชายเริ่มขึ้นใน พ.ศ. 2547 ใน พ.ศ. 2552 ภรรยาของเขาได้เผยแพร่บัญชีที่ทำโดยเธอ, ที่ปรึกษากฎหมาย และองค์การนอกภาครัฐในนามของสมชาย ข้อมูลเมื่อมีนาคม 2560 เป็นช่วงครบรอบ 13 ปีที่หายตัวไป จึงคาดว่าเขาเสียชีวิตไปแล้ว
ในช่วงปลาย พ.ศ. 2556 ทางกรมสอบสวนคดีพิเศษ (ดีเอสไอ) กล่าวว่าแฟ้มคดีหายไป แต่อ้างในภายหลังว่าได้พบแฟ้มแล้ว  สถานะของคดีและกระทรวงที่ดำเนินการก็ยังไม่ทราบที่แน่ชัด
ใน พ.ศ. 2559 กรมสอบสวนคดีพิเศษ (ดีเอสไอ) "ประกาศปิดคดี โดยกล่าวว่าไม่พบผู้กระทำผิด"
==ดูเพิ่ม==
ความไม่สงบในชายแดนภาคใต้ของประเทศไทย
ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย
==อ้างอิง==
==แหล่งข้อมูลอื่น==
กองทุนรางวัลสมชาย นีละไพจิตร
สมชาย นีละไพจิตร ประวัติบุคคล สำนักข่าวไทย
ThanaiSomchai.com  - เว็บไซต์ที่ติดตามกรณีหายตัว
เว็บไซต์ - เกี่ยวกับการหายตัวไปของทนายสมชาย
นักกฎหมายชาวไทย
นักสิทธิมนุษยชน
บุคคลที่หายสาบสูญ
บุคคลจากคณะนิติศาสตร์ มหาวิทยาลัยรามคำแหง
มุสลิมชาวไทย
พรรคชาติพัฒนา (พ.ศ. 2535)
เหยื่ออาชญากรรมชาวไทย
นักเคลื่อนไหวชาวไทย
บุคคลในประวัติศาสตร์ไทย หลัง พ.ศ. 2544
โอลิมปิก (แก้ความกำกวม)

โอลิมปิก อาจหมายถึง
กีฬาโอลิมปิก - การแข่งขันกีฬาจากผู้เข้าแข่งขันทั่วโลก จัดขึ้นทุก ๆ 4 ปี
โอลิมปิกวิชาการ - การแข่งขันทางวิชาการระดับนานาชาติของนักเรียนระดับมัธยมศึกษา
สายการบินโอลิมปิกแอร์ไลน์ส (Olympic Airlines) ซึ่งเป็นสายการบินแห่งชาติกรีซ (เดิมชื่อ โอลิมปิกแอร์เวย์ส)
อาร์เอ็มเอส โอลิมปิก (RMS Olympic) - เรือพี่น้องของเรือไททานิก (RMS Titanic)
คาบสมุทรโอลิมปิก ในรัฐวอชิงตัน สหรัฐอเมริกา
โอลิมปิก แดม - เหมืองแร่ทองแดง, ทอง, เงิน และยูเรเนียม ในรัฐเซาท์ออสเตรเลีย
องค์การนอกภาครัฐ

องค์การนอกภาครัฐ (non-governmental organisation/organization: NGO) เป็นองค์การที่ไม่แสวงผลกำไร และดำเนินงานอยู่ภายนอกโครงสร้างการเมืองแบบสถาบัน โดยทั่วไปใช้เรียกกลุ่มรณรงค์ด้านสังคม วัฒนธรรม กฎหมาย และสิ่งแวดล้อมซึ่งไม่มีเป้าหมายหลักทางการค้า แต่เพื่ออุดมการณ์ในการปกป้องประชาชนไม่ให้ได้รับผลกระทบจากการพัฒนาซึ่งไร้การจัดการที่ดี องค์การนอกภาครัฐมักจะได้รับเงินสนับสนุนส่วนหนึ่งจากภาคเอกชน
== แหล่งข้อมูลอื่น ==
ThaiNGO.org - เว็บท่าองค์การนอกภาครัฐไทย
NGOs, Peasants and the State: Transformation and Intervention in Rural Thailand, 1970-1990.
 
องค์การการกุศล
อักษรละติน

อักษรละติน (Latin alphabet) หรือที่รู้จักกันในชื่อ อักษรโรมัน (Roman alphabet) เป็นระบบตัวเขียนแบบตัวอักษร ที่มีต้นแบบมาจากอักษรละตินดั้งเดิม ซึ่งหยิบยืมมาจากอักษรกรีกอีกทอดหนึ่ง เริ่มนำไปใช้ในนครรัฐคิวมี (Cumae) ยุคกรีกโบราณ ที่ตั้งอยู่ทางตอนใต้ของอิตาลี (มังนาไกรกิอา) และถูกนำไปปรับใช้โดยชาวอิทรัสคัน (Etruscans) รวมถึงชาวโรมัน หลังจากนั้นต่อมามีชุดอักษรละตินหลากหลายตัวที่มีความแตกต่างกันในเรื่องของกราฟ การเรียบเรียงเสียง และคุณสมบัติออกเสียงที่ต่างไปจากอักษรละตินดั้งเดิม
อักษรละตินเป็นแม่แบบให้กับสัทอักษรสากล (International Phonetic Alphabet) อันเป็นอักษร 26 ตัวซึ่งแพร่หลายมากที่สุด ประกอบไปด้วย ISO อักษรละตินพื้นฐาน (ISO basic Latin alphabet) ที่เป็นอักษรรูปแบบเดียวกับอักษรอังกฤษ (English Alphabet)
ชุดตัวอักษรละตินเป็นแม่แบบให้กับตัวอักษรจำนวนมากที่สุดของระบบการเขียนทั้งหมด และยังเป็นระบบการเขียนที่ได้รับการยอมรับอย่างแพร่หลายมากที่สุด อักษรละตินเป็นระบบอักษรซึ่งเป็นมาตรฐานในการเขียนให้กับหลายภาษาในยุโรปตะวันตกและยุโรปกลาง ส่วนใหญ่ในภูมิภาคทะเลทรายซาฮาราทางแอฟริกาตอนใต้ อเมริกา และโอเชียเนีย รวมถึงภาษาต่าง ๆ ที่กระจายไปตามส่วนต่าง ๆ ของโลก
== ชื่อและที่มา ==
อักษรชุดนี้เรียกกันว่าอักษรละตินหรืออักษรโรมัน มีแหล่งกำเนิดมาจากนครรัฐโรมโบราณ (แม้ว่าตัวพิมพ์ใหญ่บางตัวจะมีต้นแบบมาจากอักษรกรีกก็ตาม) การทับศัพท์ด้วยอักษรชุดนี้มักเรียกกันว่า "การถอดเป็นอักษรโรมัน" ("romanization") ในผังยูนิโคดใช้ชื่อว่า "Latin" เช่นเดียวกันกับหลักขององค์การระหว่างประเทศว่าด้วยการมาตรฐาน (ISO)
ระบบตัวเลขในอักษรชุดนี้ใช้ระบบเลขโรมันรวมๆ แล้วเรียกว่าตัวเลขโรมัน ตัวเลข 1, 2, 3 ... เป็นตัวเลขอักษรละติน/โรมันซึ่งมีที่มาจากระบบเลขแบบฮินดู–อารบิก
== ยูนิโคด ==
== อ้างอิง ==
=== แหล่งอ้างอิง ===
=== แหล่งข้อมูล ===
20 ก.พ.

redirect 20 กุมภาพันธ์
21 ก.พ.

redirect 21 กุมภาพันธ์
22 ก.พ.

redirect 22 กุมภาพันธ์
23 ก.พ.

redirect 23 กุมภาพันธ์
24 ก.พ.

redirect 24 กุมภาพันธ์
25 ก.พ.

redirect 25 กุมภาพันธ์
26 ก.พ.

redirect 26 กุมภาพันธ์
27 ก.พ.

redirect 27 กุมภาพันธ์
28 ก.พ.

redirect 28 กุมภาพันธ์
Heather Nova

redirect เฮเทอร์ โนวา
31 มีนาคม

วันที่ 31 มีนาคม เป็นวันที่ 90 ของปี (วันที่ 91 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 275 วันในปีนั้น
== เหตุการณ์ ==
พ.ศ. 2432 (ค.ศ. 1889) - หอไอเฟล ในกรุงปารีส เปิดอย่างเป็นทางการ
พ.ศ. 2441 (ค.ศ. 1898) - สหรัฐยึดมาโลลอส เมืองหลวงของสาธารณรัฐฟิลิปปินส์
พ.ศ. 2460 (ค.ศ. 1917) - เดนิชเวสต์อินดิส ในหมู่เกาะแคริบเบียน เปลี่ยนชื่อเป็นหมู่เกาะเวอร์จินแห่งสหรัฐอเมริกา หลังจากสหรัฐฯ จ่ายเงิน 25 ล้านดอลลาร์สหรัฐ ให้กับเดนมาร์ก
พ.ศ. 2461 (ค.ศ. 1918) - สหรัฐฯ เริ่มใช้เวลาออมแสงเป็นครั้งแรก
พ.ศ. 2473 (ค.ศ. 1930) - โรงถ่ายภาพยนตร์ฮอลลีวูด เริ่มใช้ประมวลการผลิตภาพยนตร์
พ.ศ. 2528 (ค.ศ. 1985) - เรสเซิลเมเนียซึ่งเป็นรายการ เพย์-เพอร์-วิว ที่ใหญ่และยาวนานที่สุดของ WWE เริ่มจัดขึ้นที่ เมดิสัน สแควร์ การ์เดน ที่นิวยอร์ก เป็นครั้งแรก
== วันเกิด ==
พ.ศ. 2330 (ค.ศ. 1787) - พระบาทสมเด็จพระนั่งเกล้าเจ้าอยู่หัว (สวรรคต 2 เมษายน พ.ศ. 2394)
พ.ศ. 2448 (ค.ศ. 1905) - กุหลาบ สายประดิษฐ์ นักประพันธ์ (ถึงแก่กรรม พ.ศ. 2517)
พ.ศ. 2471 (ค.ศ. 1928) - ที. อาร์. ชอว์ นักประวัติศาสตร์และนักถ้ำวิทยาชาวอังกฤษ
พ.ศ. 2480 (ค.ศ. 1937) - เยฟเกนี ลาซาเรฟ นักแสดงเชื้อสายรัสเซีย-อเมริกัน (ถึงแก่กรรม 18 พฤศจิกายน พ.ศ. 2559)
พ.ศ. 2486 (ค.ศ. 1943) - คริสโตเฟอร์ วอลเคน นักแสดงชาวอเมริกัน
พ.ศ. 2490 (ค.ศ. 1947) - จันทรา คชหิรัญ นักร้องชาวไทย
พ.ศ. 2491 (ค.ศ. 1948) - อัล กอร์ รองประธานาธิบดีสหรัฐอเมริกาคนที่ 45
พ.ศ. 2494 (ค.ศ. 1951) - มานะ มหาสุวีระชัย นักการเมือง
พ.ศ. 2511 (ค.ศ. 1968) - วิชัย ราชานนท์ นักมวยสากลสมัครเล่น
พ.ศ. 2512 (ค.ศ. 1969) - สิทธิพร สุนทรพจน์ นักร้องลูกทุ่งชาวไทย
พ.ศ. 2514 (ค.ศ. 1971) - ยวน แม็คเกรเกอร์ นักแสดงชายชาวสก็อตแลนด์
พ.ศ. 2523 (ค.ศ. 1980) - กมลชนก เวโรจน์ นักร้อง นักแสดง และนางแบบชาวไทย
พ.ศ. 2525 (ค.ศ. 1982) - ไบรอัน ไทรี เฮนรี นักแสดงชาวอเมริกัน
พ.ศ. 2527 (ค.ศ. 1984) -
* ญาณิน วิสมิตะนันทน์ นักแสดงผู้เชี่ยวชาญศิลปะการต่อสู้ป้องกันตัว
* อุซามะฮ์ เฮาซาวี อดีตนักฟุตบอลชาวซาอุดีอาระเบีย
พ.ศ. 2528 (ค.ศ. 1985) -
* เจสสิก้า ชอร์ นักแสดงชาวอเมริกัน
* ไอริกับเมริ นางแบบ และ นักแสดงหนังโป๊ญี่ปุ่น
พ.ศ. 2529 (ค.ศ. 1986) - เปาลู มาชาดู นักฟุตบอลชาวโปรตุเกส
พ.ศ. 2530 (ค.ศ. 1987) - นูรดีน อัมราบัต นักฟุตบอล ชาวโมร็อกโก
พ.ศ. 2532 (ค.ศ. 1989) -
* ชุษณะ นัมคณิสร นักฟุตบอลอาชีพชาวไทย
* คณิน สแตนลีย์ นักแสดง นายแบบชาวไทย
พ.ศ. 2534 (ค.ศ. 1991) -
* เรนาตอ เกลิช นักฟุตบอลชาวโครเอเชีย
* อภิวัฒน์ แจ่มเจริญ นักฟุตซอลชาวไทย
พ.ศ. 2537 (ค.ศ. 1994) - ณัฐรุจา ชุติวรรณโสภณ (แก้ว) อดีตสมาชิกวง BNK48
พ.ศ. 2538 (ค.ศ. 1995) - โศภิดา จิระไตรธาร
พ.ศ. 2540 (ค.ศ. 1997) - กู จุนฮเว (จูเน่ iKON) สมาชิกวง iKON
== วันถึงแก่กรรม ==
พ.ศ. 2270 (ค.ศ. 1727) - ไอแซก นิวตัน นักวิทยาศาสตร์และนักปรัชญาชาวอังกฤษ (เกิด 4 มกราคม พ.ศ. 2185)
พ.ศ. 2505 (ค.ศ. 1962) - หลวงวิจิตรวาทการ นักพูด นักเขียน และนักการเมืองชาวไทย (เกิด 11 สิงหาคม พ.ศ. 2441)
พ.ศ. 2538 (ค.ศ. 1995) - เซเลนา นักร้องชาวอเมริกัน (เกิด 16 เมษายน พ.ศ. 2514)
พ.ศ. 2559 (ค.ศ. 2016) -
* ซาฮา ฮาดิด สถาปนิกชาวอิรัก-อังกฤษ (เกิด 31 ตุลาคม พ.ศ. 2493)
* อิมเร เคอร์เตสซ์ นักเขียนและผู้ได้รับรางวัลโนเบลชาวฮังการี (เกิด 9 พฤศจิกายน พ.ศ. 2472)
== วันสำคัญและวันหยุดเทศกาล ==
วันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า (วันมหาเจษฎาบดินทร์)
== แหล่งข้อมูลอื่น ==
BBC: On This Day
Today in History: March 31 
มีนาคม 31
มีนาคม
กระบี่กระบอง

กระบี่กระบอง เป็นกีฬา การแสดงสาธิต และการต่อสู้ป้องกันตัวด้วยอาวุธโบราณของไทย โดยทำเลียนแบบอาวุธจริง เป็นไม้ โลหะ หนังสัตว์ ซึ่งประกอบด้วยอาวุธทั้งแบบสั้นและแบบยาว อาทิเช่น ดาบ หอก ง้าว  กระบี่ พลอง นอกจากนี้ยังมีอุปกรณ์สำหรับป้องกันตัว อันได้แก่ ดั้ง เขน โล่ ไม้ศอกสั้น
== ประวัติ ==

ชาติไทยเป็นชนชาติที่มีสงครามการต่อสู้เพื่อป้องกันประเทศ รักษาความเป็นเอกราชของแผ่นดินยาวนานชนชาติหนึ่ง ชาวไทยในยุคแรก ๆ ที่เริ่มก่อตั้งแผ่นดินจนถึงยุครัตนโกสินทร์ได้อาศัยสติปัญญา ความกล้าหาญ และใช้อาวุธนานาชนิดที่มีอยู่ในท้องถิ่นและกองทัพเข้าสู้ป้องกันมาโดยตลอด เริ่มจากกรุงสุโขทัย กรุงศรีอยุธยา กรุงธนบุรี และ กรุงรัตนโกสินทร์ บรรดาทหารกล้าตลอดจนชาวบ้านต่างฝึกฝน เสาะหาเรียนวิชาฟันดาบและการต่อสู้ด้วยอาวุธนานาชนิด จึงเกิดมีการฝึกซ้อมอยู่เป็นประจำ จนถึงขั้นประลองฝีมือ
ในสมัยก่อนการประลองเป็นเรื่องจริงจังอาศัยหลักวิชาการต่อสู้เป็นหลักจึงมีคนนิยมเป็นอย่างมาก ยิ่งถ้าประลองกับชาวต่างชาติหรือชาวตะวันตกที่ใช้อาวุธของเขาเป็นหลักยิ่งทำให้เป็นที่สนใจมากขึ้น ในสมัยสมเด็จพระนารายณ์มหาราชก็ยังมีการประลองมวย และการต่อสู้ด้วยอาวุธหน้าพระที่นั่งเช่นกัน


== อาวุธกระบี่กระบอง ==
ประกอบด้วย:
== ในวัฒนธรรมร่วมสมัย ==
ในมังงะ ภารกิจล้างพันธุ์นรก มีตัวละครจากประเทศไทย เป็นผู้ใช้วิชากระบี่กระบอง และในตอนที่ 124 ได้มีการให้ชื่อตอนดังกล่าวว่า KRABI-KRABONG
== อ้างอิง ==
เรียบเรียงจาก บทความแสดงในงานนิทรรศการกีฬาไทย ท้องสนามหลวง เดือนมีนาคม 2545 โดย อ.นิพนธ์ ศรีวิจิตร
== แหล่งข้อมูลอื่น ==
Antonio Graceffo writes about krabi krabong in Thailand 
กระบี่กระบอง
ศิลปะการต่อสู้ของไทย
กีฬาที่มีต้นกำเนิดในประเทศไทย
เวลาออมแสง

เวลาออมแสง (อังกฤษ : Daylight Saving Time, อักษรย่อ : DST) หรือ เวลาฤดูร้อน (อังกฤษ : Summer Time) เป็นข้อตกลงในการปรับนาฬิกาไปข้างหน้า เพื่อให้มีแสงอาทิตย์ในช่วงเวลาบ่ายมากขึ้นและมีแสงอาทิตย์ในช่วงเวลาเช้าน้อยลง โดยปกติแล้วการปรับจะปรับไปข้างหน้าหนึ่งชั่วโมงก่อนเข้าฤดูใบไม้ผลิ และปรับกลับหลังในฤดูใบไม้ร่วง เวลาออมแสงในยุคสมัยใหม่ถูกเสนอขึ้นครั้งแรกโดย William Willett นักก่อสร้างชาวอังกฤษ หลายประเทศได้เริ่มใช้การปรับเวลาลักษณะนี้นับตั้งแต่นั้นเป็นต้นมา โดยมีรายละเอียดแตกต่างไปตามสถานที่และมีการเปลี่ยนแปลงเป็นครั้งคราว
การเลื่อนนาฬิกาตามหลักเวลาออมแสงนี้ก่อให้เกิดความท้าทายในหลายด้าน เช่น อาจทำให้การรักษาเวลายุ่งยากขึ้น และกระทบการนัดหมาย การเดินทาง การบัญชี การลงบันทึก อุปกรณ์การแพทย์ รวมไปถึงเครื่องจักรอุตสาหกรรม ระบบที่ใช้คอมพิวเตอร์ปฏิบัติการส่วนมากสามารถปรับนาฬิกาของตัวได้อัตโนมัติ แต่การปรับนี้ก็อาจทำได้จำกัดและมีความผิดพลาด โดยเฉพาะเมื่อกฎของเวลาออมแสงเปลี่ยน
ระบบเวลาออมแสงมีจุดมุ่งหมายเพื่อให้มีช่วงแสงสว่างที่ "เหมาะสม" ตามความต้องการของท้องถิ่น โดยปรับนาฬิกาให้เข้ากับการขึ้นลงของดวงอาทิตย์ ซึ่งเปลี่ยนไปตามฤดูกาลตามความเอียงของแกนโลก
ในสหรัฐฯ ตั้งแต่ปี ค.ศ. 2005 ได้เริ่มทำการปรับเวลาออมแสงแตกต่างจากประเทศอื่นโดยเริ่มต้น 3 อาทิตย์ก่อนเวลาออมแสงปกติ และสิ้นสุด 1 อาทิตย์หลังเวลาออมแสงปกติ การปรับเปลี่ยนดังกล่าวได้รับการรับรองโดยประธานาธิบดี จอร์จ ดับเบิลยู. บุช ในวันที่ 8 สิงหาคม ค.ศ. 2005
ในประเทศเพื่อนบ้านในเอเชียตะวันออกเฉียงใต้ที่เคยมี DST ได้แก่ มาเลเซีย และฟิลิปปินส์
== ศัพทวิทยา ==
ในภาษาอังกฤษ Daylight Saving Time บางครั้งอาจเขียนเชื่อมกันด้วยเครื่องหมายยัติภังค์ (-) เป็น Daylight-Saving Time
'saving' ในที่นี้เป็นคำคุณศัพท์ เหมือนกับในคำว่า labor saving device (เครื่องทุ่นแรง, เครื่องประหยัดแรง)
ส่วนการใช้คำอื่น ๆ เช่น daylight savings time, daylight savings, และ daylight time ก็พบเห็นได้ทั่วไป
โดย 'savings' ในที่นี้เป็นการเปรียบเหมือนใน savings account (บัญชีออมทรัพย์)
ในข้อเสนอต้นฉบับของ Willett นั้น ใช้ศัพท์ว่า daylight saving แต่ใน ค.ศ. 1911 คำว่า summer time ก็ได้มาแทนที่คำว่า daylight saving time ในร่างกฎหมายในสหราชอาณาจักร
ชื่อเขตเวลานั้นมักจะเปลี่ยนไปเมื่อใช้เวลาออมแสง
ภาษาอังกฤษแบบอเมริกันแทนที่คำว่า standard (มาตรฐาน) ด้วย daylight (ออมแสง):
เช่น Pacific Standard Time (PST) กลายเป็น Pacific Daylight Time (PDT)
ภาษาอังกฤษแบบบริเตนใช้ summer (ฤดูร้อน): เช่น Greenwich Mean Time (GMT) กลายเป็น British Summer Time (BST)
ตัวย่อนั้นไม่ได้เปลี่ยนตามเสมอ เช่น ชาวออสเตรเลียจำนวนมาก (แม้ไม่ทั้งหมด) เรียก Eastern Standard Time (EST) กลายเป็น Eastern Summer Time (ซึ่งย่อว่า EST เช่นกัน)
== อ้างอิง ==
The British version, focusing on the UK, is
== ดูเพิ่ม ==
เขตเวลา
เวลาพิกัดสากล
เวลาสากล
เขตเวลา
กระทรวงการคลัง (ประเทศไทย)

กระทรวงการคลัง (Ministry of Finance) เป็นหน่วยงานราชการส่วนกลางประเภทกระทรวงของไทย ทำหน้าที่เกี่ยวกับการเงินของแผ่นดิน การภาษีอากร การรัษฎากร กิจการเกี่ยวกับที่ดินราชพัสดุ กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่เพียงผู้เดียวตามกฎหมายและไม่อยู่ในอำนาจหน้าที่ของกระทรวง ทบวง กรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจหรือสัตยาบัน รวมทั้งการค้ำประกันหนี้ของส่วนราชการและองค์การรัฐ สถาบันการเงินและรัฐวิสาหกิจ
== ประวัติ ==
กระทรวงการคลังได้ถือกำเนิดขึ้นเมื่อวันที่ 14 เมษายน พ.ศ. 2418 เนื่องจากพระบาทสมเด็จพระจุลจอมเกล้าเจ้าอยู่หัวได้ทรงตราพระราชบัญญัติกรมพระคลังมหาสมบัติ และจากพระราชบัญญัติฉบับนี้ กรมพระคลังมหาสมบัติมีฐานะเป็นกระทรวงเพราะใช้คำภาษาอังกฤษเพื่อเรียกอธิบดีว่า มินิสเตอร์ ออฟ ฟิแนนซ์
ดูที่ ประวัติกระทรวงการคลังไทย
== หน่วยงานในสังกัด ==
=== ส่วนราชการ ===
สำนักงานรัฐมนตรี
สำนักงานปลัดกระทรวงการคลัง
กรมสรรพากร
กรมธนารักษ์
กรมสรรพสามิต
กรมศุลกากร
กรมบัญชีกลาง
สำนักงานเศรษฐกิจการคลัง
สำนักงานคณะกรรมการนโยบายรัฐวิสาหกิจ
สำนักงานบริหารหนี้สาธารณะ
=== รัฐวิสาหกิจ ===
สำนักงานสลากกินแบ่งรัฐบาล
การยาสูบแห่งประเทศไทย (ยสท.)
ธนาคารออมสิน
ธนาคารอาคารสงเคราะห์ (ธอส.)
ธนาคารเพื่อการเกษตรและสหกรณ์การเกษตร (ธกส.)
ธนาคารเพื่อการส่งออกและนำเข้าแห่งประเทศไทย (ธสน.)
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)
ธนาคารอิสลามแห่งประเทศไทย
บรรษัทประกันสินเชื่ออุตสาหกรรมขนาดย่อม
องค์การสุรา (สังกัดกรมสรรพสามิต)
โรงงานไพ่ (สังกัดกรมสรรพสามิต)
บริษัทธนารักษ์พัฒนาสินทรัพย์ จำกัด (สังกัดกรมธนารักษ์)
====อดีตรัฐวิสาหกิจที่กำกับดูแล====
บริษัท ส่งเสริมธุรกิจเกษตรกรไทย จำกัด
องค์การบริหารสินเชื่ออสังหาริมทรัพย์ (ยุบเลิก)
บรรษัทบริหารสินทรัพย์สถาบันการเงิน (ยุบเลิก)
บรรษัทตลาดรองสินเชื่อที่อยู่อาศัย (ยุบเลิก)
บริษัท ทิพยประกันภัย จำกัด (มหาชน) (เปลี่ยนเป็นหน่วยงานในกำกับ)
ธนาคารกรุงไทย (เปลี่ยนเป็นธนาคารพาณิชย์ของภาครัฐ)
=== หน่วยงานในกำกับ / หน่วยงานอิสระ ===
สถาบันคุ้มครองเงินฝาก
สถาบันวิจัยนโยบายเศรษฐกิจการคลัง
กองทุนการออมแห่งชาติ
กองทุนบำเหน็จบำนาญข้าราชการ
กองทุนเงินให้กู้ยืมเงินเพื่อการศึกษา
บริษัททิพยประกันภัย จำกัด (มหาชน)
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
ธนาคารกรุงไทย (ธนาคารพาณิชย์ของภาครัฐ)
== รายชื่อเสนาบดีและรัฐมนตรีว่าการกระทรวงการคลัง ==
== รายชื่อปลัดกระทรวงการคลัง ==
== อ้างอิง ==
== ดูเพิ่ม ==
ภาษีมูลค่าเพิ่ม
ธนาคารแห่งประเทศไทย
== แหล่งข้อมูลอื่น ==
กระทรวงการคลัง
 
หน่วยงานของรัฐบาลไทยในเขตพญาไท
วงกลมแนบในและวงกลมแนบนอกของรูปสามเหลี่ยม

ในเรขาคณิต วงกลมแนบใน (incircle หรือ inscribed circle) ของรูปสามเหลี่ยม คือ วงกลมที่ใหญ่ที่สุดที่อยู่ภายในรูปสามเหลี่ยม มันจะสัมผัสกับด้านทั้ง 3 ด้าน จุดศูนย์กลางของวงกลมแนบใน เรียกว่า ศูนย์กลางวงกลมแนบใน (incenter). วงกลมแนบนอก (excircle หรือ escribed circle) ของรูปสามเหลี่ยม คือ วงกลมที่อยู่ติดด้านนอกของรูปสามเหลี่ยม สัมผัสกับด้าน 1 ด้านและส่วนขยายที่ยื่นออกมาทั้ง 2 ด้าน สามเหลี่ยมทุกรูปจะมีวงกลมแนบนอกอยู่ 3 วง และสัมผัสกับด้านของรูปสามเหลี่ยม
จุดศูนย์กลางของวงกลมแนบใน สามารถหาได้จากจุดตัดของเส้นแบ่งครึ่งมุมภายในทั้ง 3 เส้น จุดศูนย์กลางของวงกลมแนบนอกหาได้จากจุดตัดของเส้นแบ่งครึ่งมุมภายใน 1 เส้น และเส้นแบ่งครึ่งมุมภายนอกอีก 2 เส้น จากรูปนี้ จะเรียกจุดศูนย์กลางของวงกลมแนบในและจุดศูนย์กลางของวงกลมแนบนอกทั้ง 3 ว่าระบบออร์โทเซนตริก
รัศมีของวงกลมแนบในและวงกลมแนบนอกนั้น มีความเกี่ยวข้องกับพื้นที่ของรูปสามเหลี่ยมอย่างใกล้ชิด ถ้า S คือพื้นที่ของรูปสามเหลี่ยม ที่มีด้าน a, b และ c แล้วรัศมีของวงกลมแนบใน หรือ รัศมีใน (inradius) จะเท่ากับ 2S/(a+b+c) รัศมีของวงกลมแนบนอกที่ด้าน a จะเท่ากับ 2S/(-a+b+c) รัศมีของวงกลมแนบนอกที่ด้าน b จะเท่ากับ 2S/(a-b+c) และรัศมีของวงกลมแนบนอกที่ด้าน c จะเท่ากับ 2S/(a+b-c) จากสูตรเหล่านี้ เราจะเห็นว่าวงกลมแนบนอกจะใหญ่กว่าวงกลมแนบในเสมอ และวงกลมแนบนอกที่ใหญ่ที่สุดจะอยู่บนด้านที่ยาวที่สุด
รูปสามเหลี่ยม
กรุงเทพ (แก้ความกำกวม)

กรุงเทพ อาจหมายถึง
ดินแดนและการปกครอง
กรุงเทพทวารวดีศรีอยุธยา – เมืองของพระนารายณ์ซึ่งอวตารมาเป็นพระรามตามคัมภีร์ครุฑปุราณะ
กรุงเทพทวารวดีศรีอยุธยา – อาณาจักรอยุธยา อาณาจักรโบราณในประเทศไทยปัจจุบัน เชื่อว่าพระมหากษัตริย์เป็นนารายณ์อวตาร จึงเอาชื่อเมืองพระนารายณ์ข้างต้นมาตั้ง
กรุงเทพมหานคร
* กรุงเทพมหานคร – ชื่อเมืองหลวงแห่งอาณาจักรรัตนโกสินทร์ และเป็นเมืองหลวงของประเทศไทยปัจจุบัน ตั้งชื่อตามความเชื่ออย่างเดียวกัน เรียกโดยย่อว่า "กรุงเทพฯ" รหัสพยัญชนะว่า "กท" และอักษรย่ออย่างไม่เป็นทางการว่า "กทม."
* กรุงเทพมหานคร – องค์กรปกครองส่วนท้องถิ่นในกรุงเทพมหานคร อักษรย่อว่า "กทม."
* กรุงเทพทวารวดีศรีอยุธยา (เมืองหลวงอาณาจักรอยุธยา) –  เช่น "เสด็จเที่ยวประพาสอยู่ดังนั้นประมาณสิบห้าเวร จึ่งเสด็จกลับยังกรุงเทพมหานคร" (มาจากชื่อเต็มว่า "กรุงเทพมหานครบวรทวารวดีศรีอยุธยามหาดิลกภพนพรัตนราชธานีบุรีรมยอุดมราชนิเวศนมหาสถาน")
* ประเทศสยาม – เช่น "บรรดาการงานของคนที่อยู่ในบังคับอังกฤษ ซึ่งเข้ามาอยู่ ณ กรุงเทพมหานคร ก็ต้องฟังบังคับบัญชาของกงสุลที่เข้ามาตั้งอยู่ ณ กรุงเทพมหานคร"
นครหลวงกรุงเทพธนบุรี – เขตการปกครองในอดีตของประเทศไทย อยู่ในพื้นที่กรุงเทพมหานครปัจจุบัน
เมืองลอสแอนเจลิส (City of Los Angeles) – เมืองเอกของรัฐแคลิฟอร์เนีย สหรัฐอเมริกา ชื่อเป็นภาษาสเปนมีความหมายว่า "เทพ" (Angels) และมีสมัญญาว่า "กรุงเทพ" (City of Angels)
เอสไอแอล อินเทอร์เนชันนัล

เอสไอแอล อินเทอร์เนชันนัล (SIL International) หรือชื่อเดิมว่า ซัมเมอร์อินสทิทิวต์ออฟลิงกวิสติกส์ (Summer Institute of Linguistics; สถาบันภาษาศาสตร์ภาคฤดูร้อน) เป็นองค์กรคริสต์ไม่แสวงหากำไรจากสหรัฐอเมริกา ที่มีจุดประสงค์หลักเพื่อศึกษาและบันทึกภาษาต่างๆ โดยเฉพาะภาษาชนกลุ่มน้อย และส่งเสริมการอ่านออกเขียนได้ในภาษาเหล่านั้น รวมถึงพัฒนาระบบการเขียนให้กับภาษาที่ไม่ได้มีการเขียนมาก่อน เอสไอแอลมีวัตถุประสงค์คือการศึกษาภาษาต่างๆ และส่งเสริมให้ผู้พูดภาษานั้นสามารถอ่านหนังสือได้ เพื่อแปลคัมภีร์ไบเบิลเป็นภาษาท้องถิ่นและเผยแผ่ศาสนา
เอสไอแอลเผยแพร่ฐานข้อมูลเอทโนล็อก ซึ่งเป็นฐานข้อมูลสถิติและข้อมูลอื่นๆ ของภาษาทั่วโลกมากกว่าเจ็ดพันภาษา
บทบาททางศาสนาของเอสไอแอลทำให้องค์กรถูกวิจารณ์จากนักวิชาการภาษาศาสตร์ ว่ามีบทบาทในการส่งเสริมผลประโยชน์แบบลัทธิอาณานิคม และทำลายภาษาและวัฒนธรรมท้องถิ่น
SIL ได้รับการแต่งตั้งให้เป็นที่ปรึกษาของยูเนสโก และสหประชาชาติ นอกจากนี้ยังได้รับฐานะเป็นองค์กรที่ไม่หวังผลกำไรในหลาย ๆ ประเทศ. SIL ให้บริการครูผู้สอนและสื่อการสอน สำหรับหลักสูตรภาษาศาสตร์แก่หลาย ๆ สถาบันอุดมชั้นนำ เช่น มหาวิทยาลัยในสหรัฐอเมริกา อย่าง Biola University, Moody Bible Institute, Houghton College, University of North Dakota, Northwest Christian College, Bryan College, University of Texas at Arlington, University of Oregon และ Dallas Theological Seminary นอกจากนี้ ยังมีมหาวิทยาลัยที่ศึกษาหลักสูตร SIL เช่น มหาวิทยาลัย Trinity Western University ในประเทศแคนาดา และมหาวิทยาลัย Northern Territory University ในประเทศออสเตรเลีย
== รหัส SIL ==
SIL ใช้ตัวอักษรสามตัวมาสร้างเป็นรหัสภาษา รหัส SIL ที่เป็นที่รู้จัก เช่น
ABV ภาษาอาหรับ
CHN ภาษาจีนกลาง
ENG ภาษาอังกฤษ
FRN ภาษาฝรั่งเศส
GER ภาษาเยอรมัน
INZ ภาษาอินโดนีเซีย
JPN ภาษาญี่ปุ่น
KKN ภาษาเกาหลี
KMR ภาษาเขมร
MLI ภาษามลายู
RUS ภาษารัสเซีย
SPN ภาษาสเปน
TGL ภาษาตากาล็อก
THJ ภาษาไทย
VIE ภาษาเวียดนาม
== อ้างอิง ==
== แหล่งข้อมูลอื่น ==
SIL International
ภาษาศาสตร์
มาตรฐานสากล
องค์การทางศาสนาคริสต์